Bekendstelling: Kleiner enjin vir kleinste Volvo-sportnutsDie Volvo XC40. Foto: Verskaf Die Volvo XC40 is in April 2018 in Suid Afrika bekendgestel. Sedertdien is daar 346 eenhede verkoop, ŉ goeie aantal vir die eerste vyf maande. Die XC40 is Volvo se kleinste sportnutsvoertuig en het tot nou slegs viersilinder-binnebrandenjins gehad. Die splinternuwe 1.5-driesilinderenjin is die eerste driesilinder in die maatskappy se 91 jaar lange geskiedenis. Dieselfde modulêre benadering as wat met Volvo se Drive-E-enjins gebruik word, is hier toegepas. Die enjin is nou beskikbaar met ŉ 6-spoed-handrat, en sal later met ŉ 8-spoed-outo beskikbaar wees. Dié enjin is spesifiek ontwerp om later van tyd te integreer met Twin Engine- inprophibridiese motors. Die T3 bied 115 kW en 265 Nm, indrukwekkend vir so ŉ klein kapasiteit enjin. Die reeks lyk nou só: Die reeks word gedek deur ŉ 5 jaar/100 000 km-waarborg en omvattende instandhoudingsplan.